b'\n_START_ARTICLE_\nThunderCoaster\n_START_PARAGRAPH_\nThunderCoaster er en berg-og-dal-bane i tre p\xc3\xa5 Tusenfryd laget av Vekoma. Banen ble \xc3\xa5pnet i 2001 og er p\xc3\xa5 950 meter. I l\xc3\xb8pet av de to minuttene det tar \xc3\xa5 kj\xc3\xb8re den f\xc3\xb8ler man seg vektl\xc3\xb8s 12 ganger. Toppfarten er ca. 95 km/t, og det st\xc3\xb8rste droppet er p\xc3\xa5 32 meter med et fall p\xc3\xa5 57\xc2\xb0. ThunderCoaster var verdens bratteste trebane da den \xc3\xa5pnet, den var ogs\xc3\xa5 Europas h\xc3\xb8yeste og raskeste tre-berg-og-dal-bane. Den innehar fortsatt andreplassen i fart kategorien, f\xc3\xb8rsteplassene i h\xc3\xb8yde og fart er tatt av Colossos, en Intamin tre-berg-og-dal-bane i Heide Park i Tyskland._NEWLINE_I 2007 ble ThunderCoaster utvidet med en ny tunnel. I 2008 ble store deler av sporet p\xc3\xa5 ThunderCoaster lagt p\xc3\xa5 nytt av det amerikanske selskapet Great Coasters International.'